CELEX: 62011CN0257
Language: sk
Date: 2011-05-26 00:00:00
Title: Vec C-257/11: Návrh na začatie prejudiciálneho konania, ktorý podal Curtea de Apel București (Rumunsko) 26. mája 2011 — SC Gran Via Moinești Srl/Agenția Națională de Administrare Fiscală (ANAF) a Administrația Finanțelor Publice București

13.8.2011   
            
            
               SK
            
            
               Úradný vestník Európskej únie
            
            
               C 238/4
            
         Návrh na začatie prejudiciálneho konania, ktorý podal Curtea de Apel București (Rumunsko) 26. mája 2011 — SC Gran Via Moinești Srl/Agenția Națională de Administrare Fiscală (ANAF) a Administrația Finanțelor Publice București
   (Vec C-257/11)
   2011/C 238/08
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de Apel București (Odvolací súd v Bukurešti)
   
      Účastníci konania pred vnútroštátnym súdom
   
   
      Žalobca: SC Gran Via Moinești Srl
   
      Žalované: Agenția Națională de Administrare Fiscală (ANAF, Národná agentúra pre daňovú správu) a Administrația Finanțelor Publice București (Správa verejných financií v Bukurešti)
   
      Prejudiciálne otázky
   
   
               1.
            
            
               Môže byť nadobudnutie niekoľkých budov určených na demoláciu spolu s príslušným pozemkom s cieľom výstavby bytového komplexu na takomto pozemku obchodnou spoločnosťou, ktorá je platcom DPH, prípravnou aktivitou, teda investičným nákladom na realizáciu bytového komplexu, ktorý oprávňuje na odpočet DPH v súvislosti s nadobudnutím budov v súlade s článkami 167 a 168 smernice Rady 2006/112/ES (1) z 28. novembra 2006 o spoločnom systéme dane z pridanej hodnoty?
            
         
               2.
            
            
               Podlieha demolácia stavieb určených na zbúranie, ktoré boli nadobudnuté spolu s príslušným pozemkom s cieľom výstavby bytového komplexu na takomto pozemku, povinnosti upraviť odpočet DPH v súvislosti s nadobudnutím budov v súlade s článkom 185 ods. 2 smernice Rady 2006/112/ES z 28. novembra 2006 o spoločnom systéme dane z pridanej hodnoty?
            
         
      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).